Komisijos reglamentas (EB) Nr. 2293/1999
1999 m. spalio 14 d.
pratęsiantis laikiną tam tikrų pašarų priedų leidimą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos reglamentu (EB) Nr. 1636/1999 [2], ypač į jos 3 straipsnį,
(1) kadangi Direktyvos 70/524/EEB 9e straipsnio 1 dalyje yra numatyta, kad nauji priedai arba nauja priedų paskirtis gali būti laikinai patvirtinti tuo atveju, jei į pašarus įdėjus leistiną priedo kiekį, tas priedas neturi neigiamo poveikio žmonių ar gyvūnų sveikatai arba aplinkai, nekenkia vartotojui pakeisdamas gyvulininkystės produktų savybes, jei jo kiekį pašaruose galima kontroliuoti ir, atsižvelgiant į turimus rezultatus, galima daryti prielaidą, jog įdėtas į pašarus jis teigiamai paveikia šių pašarų arba gyvulininkystės produkcijos savybes;
(2) kadangi Direktyvoje 70/524/EEB yra numatyta suteikti laikinus leidimus Bendrijoje nuo 1999 m. spalio 1 d. ne ilgiau kaip keturiems mėnesiams; kadangi priedams arba naujai priedų paskirčiai, kuriems laikini leidimai pirmą kartą buvo suteikti nuo 1998 m. balandžio 1 d. iki 1999 m. rugsėjo 30 d., yra taikomi iki 1999 m. rugsėjo 30 d. galiojantys nacionaliniai leidimai; kadangi minėtus laikinus leidimus reikia pratęsti;
(3) kadangi Komisija konsultavosi su Gyvūnų mitybos moksliniu komitetu dėl laikinų leidimų šio reglamento priede nurodytiems fermentams ir mikroorganizmams; kadangi Komitetas pateikė nuomonę, visų pirma dėl šių priedų saugumo;
(4) kadangi šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Remiantis Direktyvos 70/524/EEB nuostatomis, šio reglamento priede nurodytus priedus leidžiama naudoti tame pačiame priede nustatytomis sąlygomis.
2 straipsnis
Šis reglamentas įsigalioja 1999 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. spalio 14 d.